section_heading: Izbjeglištvo i rat
paragraph_text: Tijekom boravka u izbjeglištvu obje vlade, a nakon što crnogorski kralj Nikola I. nije bio kontaktiran oko Krfske deklaracije 1917. dolazi i do trajnog kvarenja diplomatskih odnosa zbog sumnji u želju Srbije da anektira Crnu Goru. Osnovni razlog za te sumnje se našao u činjenici da Srbija osniva i financira Crnogorski odbor za narodno ujedinjenje  koji predvodi crnogorski eks-premijer Andrija Radović. Radovićev Odbor, financira od srpske vlade, obavlja promidžbene aktivnosti u zemljama Antante s ciljem bezuvjetnog ujedinjenja. Tijekom kapitulacije Austro-Ugarske listopada 1918. kada su crnogorski komiti razoružali su najveći broj tamo prisutnih okupatorskih trupa, no ubrzo će biti pokušano da ih se razoruža od "oslobodilačke" srpske vojske.